Kymmenen vakoojista sanoi, että luvatussa maassa oli jättiläisiä.
Kahdella vakoojalla oli erilainen henki.
He uskoivat Jumalan lupauksiin ja liittoon.
Maailma vaatii maaluovutuksia.
Kristittyjen on kuitenkin puolustettava Juudeaa ja Samariaa.
Maailma vääristelee tilannetta, mutta me tuomme Joosuan raportin.
Joshua ja Caleb Israelin sydänmailla
SUKLAATEHDAS Hebron, Israel
Kiitos siitä, että saamme vierailla suklaatehtaassanne.
Kertoisitko, kuinka päädyit tänne?
Miten päädyin Hebroniin, suklaatehtaaseen vai Israeliin?
Miten päädyit Israeliin?
Tulin Israeliin noin kymmenen vuotta stiten.
Vaimoni oli asettanut sen naimisiinmenomme ehdoksi.
En ollut 100-prosenttisen varma Israelista, -
mutta tiesin kuitenkin, että hän oli oikea nainen minulle.
Päätin katsoa, miten asian voisi järjestää.
Opiskelin siihen aikaan leipurin tutkintoa Coloradossa.
Tein työharjoittelun Saksassa.
Sen jälkeen tulimme tänne. -Tulitteko suoraan tälle alueelle?
Ensin menin jeshiva-kouluun.
Opiskelin siellä kaksi vuotta.
Yrityskumppanini Zeev opiskeli kanssani.
Työskenneltyäni parin vuoden ajan ravintoloissa Gush Etsionissa, -
ystäväni muutti tänne ja alkoi houkutella meitä tulemaan.
Muistan ajatelleeni, että tämä oli aivan liian kaukana kaikesta.
Sanoin vaimolleni, ettemme muuta tänne.
Yhtäkkiä ajoimme paikkaan, josta näkyi Kuolleellemerelle asti.
Se oli minulle heureka-hetki.
Maisema kosketti minua niin syvästi, -
että tiesin voivani katsella sitä koko lopun ikäni.
Aabraham käveli kirjaimellisesti näillä rinteillä.
Täältä on voinut nähdä Sodoman tuhon.
Aabraham on saattanut nähdä sen täältä käsin.
Tämä on historiallisesti hyvin rikasta aluetta.
Täällä on kaunista, ja ilmasto on viileä ja kuiva.
Ymmärsitte varmasti vitsini viileydestä.
Kävimme siis katsomassa tätä paikkaa, -
ja rakastuimme sen kauneuteen.
Pakkasitte tavaranne ja muutitte tänne. Miten kauan siitä on?
Viisi vuotta.
Siinä ajassa olet perustanut yrityksen. Kertoisitko siitä?
Jeshiva-koulussa ollessani tein suklaakarkkeja, -
ja annoin maistiaisia Zeeville.
Olin miettinyt, millaisia leipomuksia olisin halunnut tehdä.
Olin työskennellyt leipurina, ja se ei sopinut perhe-elämään.
En ollut koskaan kotona.
Kun aloin miettiä suklaan valmistamista, -
Amerikassa oltiin juuri innostuttu samasta alasta.
Tapasin Denverissä suklaa-alan uranuurtajan.
Hän kertoi minulle alasta ja sain vierailla hänen tehtaassaan.
Tutustuin useampaan amerikkalaiseen suklaanvalmistajaan.
Israelissa ei siihen aikaan tehty laatusuklaata.
Koin, että minun tuli alkaa valmistaa sitä.
Viikko ensimmäisen kaakaopapu- tilauksen saapumisen jälkeen -
minulla oli eräs pitopalvelu- keikka, ja Zeev oli auttamassa.
Kerroin, että alan valmistaa suklaata Israelissa.
Zeev sanoi haluavansa tulla katsomaan suklaantekoa.
Viikon sisällä hän jo halusi ryhtyä liikekumppanikseni.
Aloimme valmistaa suklaata keittiössäni.
Tehdas on nyt paljon paremman näköinen kuin alussa.
Aloitimme kuivauskoneella, jonka sisäosat otimme pois.
Sisään laitoimme uunin termostaatin.
Rakensimme omatekoisia koneita puusta.
Alku oli sekavaa.
Valmistimme tuotetta, jota ei oltu aikaisemmin valmistettu Israelissa.
Elite-yhtiö alkoi vasta nyt tuottaa single origin -suklaata.
Me aloitimme siitä.
Asiakkaat ihmettelevät, miksi suklaamme on niin kallista.
Siihen on vaikea vastata lyhyesti.
Teemme kaiken eri tavalla. Teemme kaiken alusta asti.
Minulle oli tärkeää, että tehdas on lähellä kotia.
Suklaanvalmistus on pitkä prosessi, -
ja voin käydä välillä kotona.
Voisitko kertoa enemmän tästä paikasta?
Mainitsit Aabrahamin, mutta tämä on myös Hebronin lähellä.
Täällä on tapahtunut paljon.
Hebroniin on 5-10 minuutin matka.
Paikan nimi on Pnei Chever, -
mikä tarkoittaa "Cheveriä vastapäätä olevaa".
Chever oli muinainen joki.
Siirtokunnassa asuu noin 60 perhettä, ja lisää tulee.
Toivomme, että voimme rakentaa lisää taloja -
ja kasvaa 20-30 perheellä.
Muutimme tähän tehtaaseen kolme vuotta sitten.
Teollisuushalli oli tyhjillään.
Ensi vuonna tässä naapurissa aloittaa oliiviöljytehdas.
Täällä kasvatetaan korkealaatuisia oliiveja.
Tästähän on tulossa Juudean Napa Valley.
Hepreassa on termi "hashgacha pratit".
Se tarkoittaa sitä, että Jumala johdattaa kaikki elämämme asiat.
Anoppini on Meksikosta kotoisin.
Olin ottanut tavaksi, että jos näen Israelissa -
latinalaisamerikkalaisia, kysyn heiltä espanjaksi, -
tuntevatko he maanviljelijöitä Latinalaisessa Amerikassa.
Täällä on paljon liftareita, ja kerran otin erään tytön kyytiin.
Näin heti, että hän on perulainen.
Kirjat Arbassa ja Gush Etsionissa asuu perulaisia.
Kysyin häneltä, tunsiko hän maanviljelijöitä.
Hän kertoi isänsä olleen kaakaonviljelijä Perussa.
Menin käymään heillä.
Perhe tulee yhteisöstä, joka oli kääntynyt juutalaisuuteen Perussa.
250-300 perhettä muutti yhdessä Israeliin.
Tapasin tytön isän, ja sain häneltä kaakaonäytteitä.
Hän kävi Perusta hakemassa meille lisää papuja.
Seuraavalla kerralla menin mukaan, ja ostin pienen palan maata.
Kaakaonviljelijä oli myynyt maapalan muuttaessaan Israeliin.
Maapalan ostaneen miehen tytär asuu myös Kirjat-Arbassa.
Tarina sopisi hyvin vaikka televisiosarjaan.
Siitä lähtien olemme tilanneet kaakaopapumme Perusta.
Tämä on paahdin, joka paahtaa kaakaopapuja puolen tunnin ajan.
Paahtaako sama kone kahvia?
Kyllä, mutta lämpötila on eri. -Mikä sen lämpötila on nyt?
Noin 125 astetta.
Hidas ja hellä paahto.
Kaakaopavuissa on 70 prosenttia vettä, ja tässä kuivataan vesi.
Miten pitkään pavut ovat siellä?
Noin puoli tuntia.
Tuosta kahvastako vetämällä saa pavut putoamaan?
Muruset murskataan.
Tämä kone toimi ennen paremmin.
Se rikkoontui, ja korjasimme sen.
Aikaisemmin kone mittasi suklaan määrän.
Korjauksen jälkeen se ei enää mitannut tarkasti.
Mitat vaihtelivat, ja se on kielletty toorassa.
Mittoja ei saisi vääristellä.
Nyt mittaamme kaiken käsin, jotta saisimme 100 gramman suklaalevyjä.
Voisiko sitä juoda? -Voisi.
Voisi varmasti.
Tästä ei tullut kovinkaan hyvä.
Tuollako saadaan ilmakuplat pois?
Sillä saadaan ilmakuplat pois.
Pakkaan ne käsin.
Volunteerit voisivat tehdä tuota.
Ei olisi vaikeaa saada volunteereja tänne.
Kuinka monta levyä teet päivässä?
Minun pitäisi valmistaa 1200 levyä päivässä, -
jotta pääsemme tavoitteisiimme.
Vähimmäismäärä on 500 päivässä.
Mitä kasvutavoitteita sinulla on?
Tarvitsemme lisää jälleenmyyjiä.
Sitten kaikki olisi hyvin.
Haluamme päästä Amerikan markkinoille.
Israelissa suklaatamme myydään vain parissa luontaistuotekaupassa.
Hinta on liian kallis tavallisiin kauppoihin.
Meidän täytyy löytää oikeat markkinat.
Haluaisin kaksinkertaistaa tuotantomme.
Siihen tarvitaan sellainen määrä kaakaopapuja, -
joka saataisiin kätevästi satokauden lopussa.
Niitä tarvitaan 15 tonnia.
Ne mahtuisivat yhteen kuljetukseen, ja niistä saisi vuoden suklaat.
Se riittäisi seuraavaan satoon asti.
Se olisi ihanteellinen järjestely.
Meidän pitäisi maistaa suklaata.
Haluatko kokeilla 100-prosenttista?
Katso tätä, Josh. Minä olen jo maistanut.
Suunnitteletko pakkaukset itse?
En. Näin Jumala toimii.
Se löytyy täältä.
Meillä oli suunnittelija. Tämä oli hänen ensimmäinen työnsä.
Hän teki ensimmäisiin kääreisiin... Ne pitäisi hakea näytille.
Halusin pakata suklaalevyt läpinäkyvään muoviin.
Suklaan hinta riippuu sisällöstä, ei hienosta pakkauksesta.
Ne eivät kuitenkaan menneet kaupaksi.
Etsin suunnittelijaa netistä.
Löysin suunnittelijan, jolla oli siisti konsepti.
Hän oli suunnitellut viinipullon etiketin, -
joka oli tehty flanellipaidan kankaasta.
Isovanhempieni sukupolvi käytti siitä kankaasta tehtyjä takkeja.
Hän oli tehnyt flanellitilkusta etiketin.
Viinin nimi oli Zaide. Se on isoisä jiddisiksi.
Fontin hän otti vanhoista jiddisinkielisistä lehdistä.
Rakastin suunnittelijan töitä ja huomasin, että hän on Tel Avivista.
Hän oli tehnyt nuo työt opiskeluaikoinaan.
Nappasin hänet ennen kuin hänestä tuli kuuluisa.
Olimme hänen ensimmäinen oma työkeikkansa.
Olemme siitä lähtien tehneet yhteistyötä.
Jumala johdattaa.
Suunnittelija ymmärtää tarkasti, mitä haluan.
Nämä koneet olettekin nähneet tehtaalla.
Maale Cheverissä on satanut kaksi kertaa lunta sinä aikana, -
kun olen asunut täällä.
Nämä näkymät ovat kotioveltani.
Sinäkö tuossa istut? -Kyllä.
Tuossa on tyttäreni.
Koira on keksitty.
Toin suunnittelijan käymään täällä.
Suunnittelijani asuu Tel Avivin sydämessä, -
mutta raahasin hänet tänne.
Hän otti valokuvia ja videokuvaa.
Halusimme tuoda paikan olemuksen esiin.
Haluaisin kysyä sinulta syvällisen kysymyksen.
Mistä unelmoit?
Mitä ajattelet tulevaisuudesta, kun hämmennät suklaapataa?
Mitä toiveita sinulla on lastesi tulevaisuudelle?
Olet varmasti ajatellut sitä.
Tulostani lähtien olen unelmoinut, ettemme tarvitsisi aitoja.
Käyn kävelemässä aitojen ulkopuolella.
Unelmoin siitä päivästä, kun se ei ole enää ongelma.
Hebroniin pääsisi autolla 15 minuutissa.
Todellisuudessa kuitenkin autolla ajaa hitaammin kuin pyörällä.
Autolla joutuu ajamaan pitempää reittiä turvallisuussyistä.
Usein unelmoin siitä, miltä täällä tulee näyttämään, -
kun raja-aidat kaatuvat ja ihmiset alkavat asuttaa vuorenrinteitä.
Tämä on kaunista maaseutua.
Täältä pääsee tunnissa Tel Aviviin ja 45 minuutissa Jerusalemiin.
Kaikki on lähellä.
Odotan innoissani sitä, -
että unelmani toteutuu ja tänne alkaa tulvia asukkaita.
Pari vuotta sitten mietittiin sitä, miten Juudeaa voisi kehittää.
Golanin kukkulat onnistuttiin myymään yleisölle.
Täällä päätettiin ottaa mallia Golanista.
Voisimme brändätä Juudean Israelin Napa Valleyksi.
Täällä on viinitarhoja, oliivipuu- lehtoja ja vuohialaumoja.
Se voisi muuttaa ihmisten näkemyksen tästä alueesta.
Tänne voitaisiin rakentaa lomakyliä.
Odotan sitä.
Lisätietoja Hebronin suklaa- tehtaasta löytyy osoitteesta: -
www.holycacao.co.il
Suomennos: Hanna Tischer